Kõige rohkem on minu kaamera ette jäänud Mari-Liisi nimelisi pruute ja kõik on olnud  niiiiiiii ilusad :) Me ei olnud enne kohtunud, aga selle eest oli meil meili teel plaan kenasti selgeks räägitud. Alustame unisel laupäeva hommikul TTÜ raamatukogust. Suur oli aga meie üllatus, kui me parkimisplatsilt ühtegi vaba auto kohtagi ei leidnud. Ok võtame järgmise koha… Glehni väike surnuaed. Siia saabus koos meiega suur hulk talgulisi, nii et pruutpaar tundis ennast täitsa nagu paparazzode küüsis. No Glehni lossi juures äkki ikka on vaiksem…ja oligi. Nii lahe. Ma olen küll palju seal tehtud pilte  näinud, aga ise polnud veel kordagi sinna sattunud. Päike ja valgus täpselt õiges kohas… Klaasist maja oli ka üheks sooviks ja see maja nüüd küll kellegil kahe silma vahele ei jää…